[{"text_idx": "#000001", "text": "Klikid ei haise. See, et kunagine kvaliteetajakirjandus on muutumas interneti klats\u030cimooride po\u0303letikuliseks apendiksiks, ei ha\u0308iri kedagi. Ainus u\u0308hiskondlik funktsioon, mida ta\u0308idavad sealjuures vanad teenekad lehed, on internetiklats\u030ci toomine vanurite kodudesse, kes muidu ja\u0308a\u0308ksid ju sellest saastast ilma."}, {"text_idx": "#000002", "text": "On juba aastaid teada, et oravapealine peavool ei saa la\u0308bi EKREta. Kui ei maini paha so\u0303naga rahvuskonservatiive, siis ei eritu Kaja Kallasel maomahl ja ta ei eralda peavoolule enam raha ja to\u0303stab ajakirjandusmaksud veelgi ko\u0303rgemale."}, {"text_idx": "#000003", "text": "Nii et Postimees haaras kinni lausa interneti pepu- ja tutina\u0308itamise ressurssidest, et leida mingi seos maailma pahupoole ja juulikuiselt puhkava EKRE vahel."}, {"text_idx": "#000004", "text": "Eestluse eest kindlalt ko\u0308ndil seisev rahvusleht avaldaski kauni loo \u201eVULGAARSED KIRJAD / Onlyfansitar Helery To\u0303kke EKRE liikme kirja kohta: see oli viimane piisk, hirmutas judinad peale\u201c."}, {"text_idx": "#000005", "text": "Pildil mingi alalo\u0303uani ta\u0308to\u0308veeritud naisterahvas, kes vaatab kaamerasse u\u0308sna rahutu pilguga, suu on veidi krimpsus, nagu puhkeks inimene peatselt nutma."}, {"text_idx": "#000006", "text": "\u201eJah, mulle on o\u0308eldud, et mu enda su\u0308u\u0308, et ma selliseid pilte teen... Aga ma olen ju kunstnik, see on mu to\u0308o\u0308. Ma ei jaksa oma viimaseid eluaastaid hirmus elada!\u201c ra\u0308a\u0308gib raske haigusega vo\u0303itlev onlyfansitar Helery To\u0303kke, kes va\u0308idab, et lahkus Eesti Konservatiivsest Rahvaerakonnast (EKRE) kiusu ja vulgaarsete kirjade to\u0303ttu. \u201eTa avaldab pidevalt a\u0308a\u0308rmiselt va\u0308ljakutsuvaid poolalastipilte, saatsin talle vaid u\u0308he so\u0303numi, mis polnud po\u0303rmugi a\u0308hvardav ega ahistav,\u201c u\u0308tleb EKRE liige, kelle kiri u\u0308hel pa\u0308eval Helery postkasti potsatas. \u201ePaadunud hetero, konservatiiv, ei vaktsineeri ja sugu ei vaheta!\u201c seisab EKRE liikme Aldo Roomere Facebooki konto kirjelduses. Viimane ei eita, et on OnlyFansi platvormil tegutsevale endisele erakonnakaaslasele Facebookis kirjutanud. Seda, et kirjutatu kuidagi ahistav oleks, Roomere ei leia,\u201c vahendab Postimees."}, {"text_idx": "#000007", "text": "Ei oska o\u0308elda, kas no\u0303rga na\u0308rvikavaga ja raske haigusega vo\u0303itlev inimene ikka peaks iseennast pakkuma internetis erootilisel moel va\u0308lja, sest ka o\u0303elad kommentaarid on ju u\u0308ks meie peavoolumeedia uusnormaalsusi. Kui ei oleks klikke ja kommentaare, ei teeniks ei meedia ega OnlyFancy staarikesed raha, mis olevat vahel ka pa\u0308ris u\u0308sna suur."}, {"text_idx": "#000008", "text": "Kui sa mu\u0308u\u0308d kasvo\u0303i virtuaalselt oma keha, siis oled sa kaubapakkuja, kellele laieneb reegel \u201eklient on kuningas\u201c. Ja kui pakutav kaup on kliendi arvates ebakvaliteetne, siis a\u0308rge ostja peale pahandage, kui ta annab sellest ma\u0308rku."}, {"text_idx": "#000009", "text": "Minule isiklikult vahendas Postimees selle loo na\u0308ol u\u0308sna ebakvaliteetset nii ajakirjandusliku kui ka esteetilisuse mo\u0303ttes kauba. Vo\u0303ib-olla olid need kirjad, mida ma lugeda ei kavatsegi, to\u0303esti vulgaarsed. Vo\u0303ib-olla."}, {"text_idx": "#000010", "text": "Aga Postimehe lugu on oma poliitilise aktsendiga kohe kindlasti ajakirjanduslikult ebaeetiline ja inetu."}, {"text_idx": "#000011", "text": "Lugupeetud Priit Ho\u0303bema\u0308e juhtimisel vo\u0303ib hea Postimees muutuda ikka pa\u0308ris raipeso\u0308o\u0308jaks. Kusjuures aetakse na\u0308ost sisse ja siis la\u0308bima\u0308lutuna lugeja ette seda, mis pudeneb igasuguste mu\u0308rkkollaste klats\u030cifoorumite so\u0308o\u0308gilaualt selle laua alla."}]